## Europos Sąjungos valstybės narės pilietis yra priimtas mokytis į švietimo įstaigą pagal bendrojo ugdymo arba profesinio mokymo programą (programas), studijuoti į mokslo ir studijų instituciją pagal studijų programą (programas) arba į doktorantūrą, pakviestas stažuoti, tobulinti kvalifikacijos, turi sau ir savo šeimos nariams, jeigu jie atvyksta kartu su juo arba pas jį, pakankamai išteklių pragyventi Lietuvos Respublikoje ir turi galiojantį sveikatos draudimą patvirtinantį dokumentą (UTPĮ 101 str. 1 d. 3 p.)

* n[ustatytos formos prašymas išduoti](http://www.migracija.lt/l.php?tmpl_into%5B0%5D=index&tmpl_name%5B0%5D=m_site_index178&tmpl_into%5B1%5D=middle&tmpl_id%5B1%5D=2052) teisės laikinai gyventi Lietuvos Respublikoje pažymėjimą. **Prašymas pateikiamas per Lietuvos migracijos informacinę sistemą (MIGRIS);**
* galiojantis kelionės dokumentas (pasas arba ID kortelė);
* dokumentai, patvirtinantys pažymėjimo išdavimo pagrindą:
  + dokumentas, patvirtinantis, kad Jūs esate priimtas mokytis į švietimo įstaigą pagal bendrojo ugdymo arba profesinio mokymo programą (*pvz., švietimo įstaigos išduotas dokumentas, kuriame būtų nurodyta, jog esate nustatytam laikui priimtas mokytis pagal konkrečią mokymo programą*); arba
  + dokumentas, patvirtinantis, kad Jūs esate priimtas studijuoti į mokslo ir studijų instituciją pagal studijų programą arba į doktorantūrą (*pvz., aukštosios mokyklos išduotas dokumentas, kuriame būtų nurodyta, jog esate nustatytam laikui priimtas studijuoti pagal konkrečią studijų programą*); arba
  + priimančio Lietuvos Respublikos juridinio asmens raštas, patvirtinantis Jūsų stažuotę Lietuvos Respublikoje, o jeigu Jus į Lietuvos Respubliką siunčia įmonė, įstaiga ar organizacija – šios įmonės, įstaigos ar organizacijos raštas, patvirtinantis Jūsų stažuotę Lietuvos Respublikoje; arba
  + dokumentas, patvirtinantis, kad Jūs esate pakviestas tobulinti kvalifikacijos (*pvz., kviečiančios įstaigos išduotas dokumentas, kuriame būtų nurodyta, jog esate nustatytam laikui pakviestas tobulinti kvalifikacijos*);
* dokumentas, patvirtinantis, kad Jūs turite sau ir savo šeimos nariams, jeigu jie atvyksta kartu su Jumis arba pas Jus, pakankamai išteklių pragyventi Lietuvoje:
  + banko išduota pažyma apie turimas lėšas; arba
  + švietimo įstaigos raštas apie gaunamą stipendiją; arba
  + fizinio asmens sutikimas Jus materialiai išlaikyti studijų metu Lietuvoje (*sutikimas turi būti patvirtintas asmens parašo paliudijimo teisę turinčio asmens*);
* dokumentas, patvirtinantis turimą galiojantį sveikatos draudimą (*pvz., Europos sveikatos draudimo kortelė*);
* už teisės laikinai gyventi Lietuvos Respublikoje  pažymėjimo išdavimą privalote sumokėti valstybės rinkliavą – 8,60 Eur.

Pateikdamas prašymą galite pateikti ir sumokėtos valstybės rinkliavos mokamąjį pavedimą arba kvitą. Jeigu valstybės rinkliavą už Jus sumokėjo kitas asmuo, turi būti pateikta mokamojo pavedimo išplėstinė forma, kurioje nurodyta Jūsų vardas, pavardė ir asmens kodas ar gimimo data.

Patikrinau, ar pateikti visi reikiami dokumentai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(užsieniečio pilietybė, vardas (-ai), pavardė (-ės) ir gimimo data)

ir juos priėmiau / nepriėmiau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas (-ai) ir pavardė (-ės))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

**Pastaba.** Kartu su prašymu pateikiami užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Banko pažyma ir sveikatos draudimą patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šio dokumento vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos vertėjo parašu.